Λεωνίδας Μπουρνιάς

Ο Λεωνίδας Μπουρνιάς (1908 ή 1909–1997) ήταν Έλληνας πολιτικός, πρώην υπουργός, βουλευτής και ευρωοβουλευτής.

Βιογραφία και έργο

Γεννήθηκε στη Χίο στις 9 Μαΐου 1908, σπούδασε στη Νομική Σχολή του Πανεπιστημίου Αθηνών και αρχικά εργάσθηκε ως δικηγόρος. 

Διετέλεσε Γενικός Γραμματέας του υπουργείου Εσωτερικών (1947) και του Υπουργείου Εμπορικής Ναυτιλίας (1952-1956).

Πρωτοεκλέχθηκε βουλευτής Χίου στις εκλογές του 1950 και στη συνέχεια επανεξελέγη σε οκτώ άλλες εκλογικές αναμετρήσεις στην ίδια πάντοτε εκλογική περιφέρεια. Διετέλεσε Υπουργός Εργασίας (29 Φεβρουαρίου 1956-5 Μαρτίου 1958) και Υπουργός Βιομηχανίας (2 Νοεμβρίου 1962-19 Ιουνίου 1963). Εξελέγη Αντιπρόεδρος της Βουλής των Ελλήνων για την Κοινοβουλευτική Περίοδο 1977-1980. 

Εξελέγη Ευρωβουλευτής το 1981, θέση που διατήρησε έως το 1985, λαμβάνοντας μέρος σε διεθνείς διασκέψεις.

Ο Λεωνίδας Μπουρνιάς συνέγραψε το βιβλίο Η ελληνική εμπορική ναυτιλία (1950).

Πέθανε τον Ιούνιο του 1997 και κηδεύτηκε στις 12 Ιουνίου από τον ιερό ναό του Αγίου Λαζάρου του Πρώτου Νεκροταφείου Αθηνών. 

Ήταν παντρεμένος με τη Βασιλική Μπουρνιά και απέκτησαν παιδιά και εγγόνια.

Πηγές

 Νέα Ελληνική Εγκυκλοπαίδεια «Χάρη Πάτση», τόμος 18, σελ. 108
 Εγκυκλοπαίδεια Πάπυρος Λαρούς Μπριτάννικα, τόμος 44, σελ. 59

Παραπομπές 

Έλληνες υπουργοί Εργασίας
Βουλευτές Χίου
Ευρωβουλευτές εκλεγμένοι με τη Νέα Δημοκρατία
Βουλευτές εκλεγμένοι με τον Ελληνικό Συναγερμό
Βουλευτές εκλεγμένοι με την ΕΡΕ
Βουλευτές εκλεγμένοι με τη Νέα Δημοκρατία
Έλληνες υπουργοί Βιομηχανίας
Βουλευτές εκλεγμένοι με το Δημοκρατικό Σοσιαλιστικό Κόμμα
Ευρωβουλευτές της Ελλάδας εκλεγμένοι την περίοδο 1981-1984